 Guud ahaanba shacabka reer Somaliland, gaar ahaan kuwa ku dhaqan gobolka Awdal, ayuu madaxweyne Muuse Biixi Cabdi baaq u diray, waxana uu ku boorriyey inay si gaar ah u ilaaliyaan ammaanka dadka kasoo jeeda dalka Ethiopia ee Somaliland ku dhaqan, waxana isaga oo arrimahaas ka hadlaya uu yidhi, Dadka Somaliland oo dhan gees ilaa ka gees oo Ardayda halkan Cammuud fadhida iyo gobolka Awdalba, waxa dalka jooga dad badan oo Ethiopian ah afkii ay doonaanba haku hadlaane, waxa aan codsanayaa in dadkaasi ay ammaan ku joogaan dalka Somaliland oo aan loola dhaqmin si cadowtinimo ah oo haddii ay xaggaas Ethiopia wax ka dhacaan aan caaddifadi ina qaadin. 